title: A Tanács 2014/219/KKBP határozata (2014. április 15.) az Európai Unió mali KBVP-missziójáról (EUCAP Sahel Mali)

text:
               16.4.2014

               HU

               Az Európai Unió Hivatalos Lapja

               L 113/21

         A TANÁCS 2014/219/KKBP HATÁROZATA
   (2014. április 15.)
   az Európai Unió mali KBVP-missziójáról (EUCAP Sahel Mali)
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 28. cikkére, valamint 42. cikkének (4) bekezdésére és 43. cikkének (2) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2011. március 21-én üdvözölte a Száhil öv biztonságával és fejlesztésével kapcsolatos európai uniós stratégiát (a továbbiakban: a Száhil övvel kapcsolatos uniós stratégia), kiemelve, hogy az Uniónak régóta érdeke, hogy a Száhil övben javuljon a biztonsági helyzet és felgyorsuljon a fejlődés.

               (2)

               A Tanács 2012. július 16-án a 2012/392/KKBP határozattal (1) elindította az Európai Unió nigeri közös biztonsági- és védelempolitikai (KBVP) misszióját (EUCAP Sahel Niger), amely hozzájárul a belső biztonsági erők Nigerben való felállításához, illetve a nekik nyújtott tanácsadáshoz, és megerősíti a biztonság területén Malival és Mauritániával folytatott regionális koordinációt.

               (3)

               A Tanács 2012. július 23-án aggodalmának adott hangot amiatt, hogy Maliban egyre romlik a helyzet, és ez negatívan hat a regionális és nemzetközi békére és stabilitásra. A Száhil övvel kapcsolatos uniós stratégia végrehajtásának folytatása céljából a Tanács felkérte az Unió külügyi és biztonságpolitikai főképviselőjét (főképviselő) és a Bizottságot, hogy tegyenek konkrét javaslatokat arra vonatkozóan, hogy hogyan lehetne mielőbb végrehajtani a kormányzást, a biztonságot, a fejlesztést és a konfliktusmegoldást illetően a Száhil övvel kapcsolatos uniós stratégiában Észak-Mali tekintetében előirányzott tevékenységeket.

               (4)

               A Tanács 2013. február 18-án a 2013/87/KKBP határozattal (2) a KBVP keretében a mali fegyveres erők kiképzéséhez hozzájáruló katonai missziót (EUTM Mali) indított annak érdekében, hogy Mali törvényes polgári hatóságainak ellenőrzése mellett tanácsadást és kiképzést nyújtson a mali fegyveres erőknek.

               (5)

               A Tanács 2013. május 27-én újólag megerősítette, hogy készen áll a KBVP keretében megvizsgálni, hogy milyen módon nyújthatna sürgős támogatást a mali hatóságoknak a belső biztonság és az igazságszolgáltatás területén, ideértve a terrorizmus és a szervezett bűnözés elleni küzdelmet is.

               (6)

               A Mali Köztársaság 2014. február 20-án levelet küldött az Uniónak, amelyben felkéri ez utóbbit, hogy a mali biztonsági erők támogatása érdekében indítson uniós polgári missziót.

               (7)

               A Tanács 2014. március 17-én jóváhagyta a mali belső biztonsági erőket támogató esetleges KBVP-fellépés válságkezelési koncepcióját.

               (8)

               Az EUCAP Sahel Mali végrehajtására olyan helyzetben kerül sor, amely rosszabbodhat és akadályozhatja az Unió külső tevékenysége tekintetében az Európai Unióról szóló szerződés (EUSZ) 21. cikkében meghatározott célkitűzések elérését,

         ELFOGADTA EZT A HATÁROZATOT:
   1. cikk
   A misszió
   Az Unió polgári missziót hoz létre Maliban (EUCAP Sahel Mali) a mali belső biztonsági erők (rendőrség, csendőrség és kormányőrség) támogatása érdekében.
   2. cikk
   Célkitűzés és feladatok
   (1)   Az EUCAP Sahel Mali feladata, hogy lehetővé tegye a mali hatóságok számára az alkotmányos és demokratikus rend, valamint Mali tartós békéjéhez szükséges feltételek helyreállítását és fenntartását, továbbá azt, hogy a közigazgatás hatékony újjászervezése révén Mali egész területén helyreállítsák és fenntartsák az állam hatalmát és legitimitását.
   (2)   Támogatást nyújtva az államhatalom helyreállításának mali folyamatához és az egyéb nemzetközi szereplőkkel, így különösen a MINUSMA-val szoros együttműködésben, az EUCAP Sahel Mali az új kormány által meghatározott biztonsági reform végrehajtásához segítséget és tanácsot nyújt a belső biztonsági erőknek annak érdekében, hogy:

               —

               javítsa a belső biztonsági erők műveleti hatékonyságát,

               —

               helyreállítsa az egyes belső biztonsági erők hierarchiai felépítését,

               —

               megerősítse a közigazgatási és igazságügyi hatóságok szerepét a belső biztonsági erők feladatának irányítása és ellenőrzése terén, és

               —

               elősegítse a belső biztonsági erők bevetését az ország északi részében.

         (3)   Célja megvalósítása érdekében az EUCAP Sahel Mali a Tanács által 2014. március 17-én jóváhagyott válságkezelési koncepcióban meghatározott, valamint a Tanács által jóváhagyott műveleti tervezési dokumentumokban kifejtett stratégiai operatív iránymutatásoknak megfelelően működik.
   3. cikk
   A parancsnoki lánc és a misszió felépítése
   (1)   Az EUCAP Sahel Mali mint válságkezelési művelet egységes parancsnoki lánccal rendelkezik.
   (2)   Az EUCAP Sahel Mali főparancsnoksága Bamakóban található.
   4. cikk
   Az EUCAP Sahel Mali tervezése és megkezdése
   (1)   A misszió a Tanács határozatával indul az EUCAP Sahel Mali műveleti parancsnoka által javasolt időpontban, amint a misszió elérte kezdeti műveleti képességét.
   (2)   Az EUCAP Sahel Mali első egységének az lesz a feladata, hogy logisztikai és infrastrukturális értelemben előkészítse az EUCAP Sahel Mali telepítését, kapcsolatot létesítsen a mali érintett felekkel, így elsősorban a kormánnyal és a központi hatóságokkal, az EUCAP Sahel Mali céljainak megvalósításával kapcsolatos előretekintő értékelések elkészítése céljából, megkezdje a nemzetközi partnerekkel – elsősorban a MINUSMA-val – való együttműködés és koordináció kereteinek meghatározását, továbbá hogy meghatározza a műveleti koncepció (CONOPS), a műveleti terv (OPLAN) és a második pénzügyi kimutatás elkészítéséhez szükséges elemeket.
   5. cikk
   Polgári műveleti parancsnok
   (1)   Az EUCAP Sahel Mali Polgári Tervezési és Végrehajtási Szolgálatának (CCPC) igazgatója az EUCAP Sahel Mali polgári műveleti parancsnoka. A Polgári Tervezési és Végrehajtási Szolgálat feladata a polgári műveleti parancsnok irányítása alatt az EUCAP Sahel Mali tervezése és lebonyolítása.
   (2)   A polgári műveleti parancsnok – a Politikai és Biztonsági Bizottság (PBB) politikai ellenőrzése és stratégiai irányítása mellett, a főképviselő átfogó felügyelete alatt – stratégiai szintű vezetést és irányítást gyakorol az EUCAP Sahel Mali felett.
   (3)   A polgári műveleti parancsnok – a műveletek kivitelezésére tekintettel – gondoskodik a Tanács és a PBB határozatainak megfelelő és hatékony végrehajtásáról, szükség szerint a misszióvezetőnek adott utasítások, valamint a misszióvezető számára biztosított tanácsadás és technikai támogatás révén is.
   (4)   A polgári műveleti parancsnok a főképviselőn keresztül számol be a Tanácsnak.
   (5)   A teljes kirendelt személyi állomány a kirendelő állam nemzeti hatóságai – a nemzeti szabályozással összhangban –, vagy az Unió érintett intézménye, vagy az Európai Külügyi Szolgálat (EKSZ) teljes körű irányítása alatt marad. Az említett hatóságok a személyi állományuk operatív irányítását a polgári műveleti parancsnokra ruházzák át.
   (6)   A polgári műveleti parancsnok általános felelőssége biztosítani, hogy az Unió gondossági kötelezettsége megfelelő módon teljesüljön.
   6. cikk
   A misszióvezető
   (1)   A misszióvezető felelős az EUCAP Sahel Maliért és gyakorolja annak helyszíni parancsnoklását és ellenőrzését. A misszióvezető közvetlenül a polgári műveleti parancsnoknak tartozik felelősséggel és az ő utasításainak megfelelően jár el.
   (2)   Az EUCAP Sahel Malit a műveleti területen a misszióvezető képviseli. A misszióvezető – általános felelőssége mellett – átruházhatja a személyzeti és pénzügyi kérdésekkel kapcsolatos irányítási feladatait az EUCAP Sahel Mali állományának tagjaira.
   (3)   A misszióvezető látja el az EUCAP Sahel Malihoz kapcsolódó igazgatási és logisztikai feladatokat, ideértve az EUCAP Sahel Mali rendelkezésére bocsátott eszközökkel, erőforrásokkal és információkkal kapcsolatos feladatokat is.
   (4)   A misszióvezető látja el a személyi állományt érintő fegyelmi kérdésekkel kapcsolatos feladatokat. A személyzet kirendelt tagjait illetően fegyelmi intézkedést a nemzeti hatóság – a nemzeti szabályozással összhangban –, az Unió érintett intézménye, vagy az EKSZ hozhat.
   (5)   A misszióvezető biztosítja az EUCAP Sahel Mali megfelelő láthatóságát.
   7. cikk
   Politikai ellenőrzés és stratégiai irányítás
   (1)   A Tanács és a főképviselő felelőssége mellett az EUCAP Sahel Mali politikai ellenőrzését és stratégiai irányítását a PBB gyakorolja. A Tanács felhatalmazza a PBB-t, hogy az EUSZ 38. cikke harmadik bekezdése alapján meghozza a vonatkozó határozatokat. Az említett felhatalmazás különösen a misszióvezetőnek a főképviselő javaslata alapján történő kinevezésére, valamint a CONOPS és az OPLAN módosítására vonatkozik. Az EUCAP Sahel Mali céljaival és befejezésével kapcsolatos döntéshozatali hatáskör továbbra is a Tanácsot illeti meg.
   (2)   A PBB rendszeres időközönként jelentést tesz a Tanácsnak.
   (3)   A polgári műveleti parancsnok és a misszióvezető rendszeresen és szükség szerint jelentést tesz a PBB részére a hatáskörébe tartozó kérdésekről.
   8. cikk
   Személyi állomány
   (1)   Az EUCAP Sahel Mali személyi állományát elsősorban a tagállamok, az Unió intézményei és az EKSZ által kirendelt személyi állomány alkotja. A tagállamok, az Unió intézményei, illetve az EKSZ maga viseli az általa kiküldött személyi állománnyal kapcsolatos költségeket, beleértve a kiküldetési helyre történő utazás, valamint az onnan történő elutazás költségeit, az illetményeket, az orvosi ellátást és – a napidíjak kivételével – a juttatásokat.
   (2)   A tagállam, az Unió intézményének, illetve az EKSZ feladata, hogy választ adjon az állomány tagjai részéről vagy velük összefüggésben, a kiküldetéssel kapcsolatban felmerülő követelésekre, valamint hogy adott esetben eljárást indítson az adott taggal szemben.
   (3)   Az EUCAP Sahel Mali szükség esetén szerződéses alapon alkalmazhat nemzetközi és helyi személyzetet is, amennyiben a szükséges feladatokat a tagállamok által kirendelt személyi állomány nem tudja ellátni. Kivételesen, kellően indokolt esetben, ha nem áll rendelkezésre megfelelően képzett jelentkező a tagállamokból, a részt vevő harmadik államok állampolgárai is felvehetők szerződéses alapon.
   (4)   A nemzetközi és helyi személyzet alkalmazási feltételeit, valamint jogait és kötelezettségeit az EUCAP Sahel Mali és a személyzet adott tagja között megkötendő szerződésben kell meghatározni.
   9. cikk
   Az EUCAP Sahel Mali és személyi állományának jogállása
   Az EUCAP Sahel Malinak és a misszió személyi állományának jogállását – beleértve adott esetben az EUCAP Sahel Mali feladatainak végrehajtásához és zavartalan működéséhez szükséges kiváltságokat, mentességeket és további garanciákat is – az EUSZ 37. cikkével összhangban, az Európai Unió működéséről szóló szerződés 218. cikkében megállapított eljárásnak megfelelően megkötött megállapodásban kell meghatározni.
   10. cikk
   Harmadik államok részvétele
   (1)   Az Unió döntéshozatali autonómiájának és egységes intézményi keretének sérelme nélkül harmadik államok felkérést kaphatnak az EUCAP Sahel Maliban való közreműködésre, feltéve, hogy viselik az általuk kirendelt személyzettel kapcsolatos költségeket, beleértve az illetményeket, a teljes körű biztosítást, a napidíjakat, valamint a Maliba való utazás és az onnan történő visszautazás költségeit is, továbbá megfelelő módon hozzájárulnak az EUCAP Sahel Mali misszió működési költségeihez.
   (2)   Az EUCAP Sahel Mali misszióhoz hozzájáruló harmadik államokat az EUCAP Sahel Mali napi irányítását illetően a tagállamokéval azonos jogok és kötelezettségek illetik meg.
   (3)   A Tanács felhatalmazza a PBB-t, hogy meghozza a megfelelő határozatokat a javasolt hozzájárulások elfogadásáról, és hozza létre a hozzájáruló felek bizottságát.
   (4)   A harmadik államok részvételére vonatkozó részletes szabályok az EUSZ 37. cikkének megfelelően megkötött megállapodások hatálya alá tartoznak. Amennyiben az Unió és egy harmadik állam uniós válságkezelési műveletekben való részvételre vonatkozó keretmegállapodást köt, illetve kötött, az adott megállapodás rendelkezései alkalmazandók az EUCAP Sahel Mali vonatkozásában is.
   11. cikk
   Biztonság
   (1)   A polgári műveleti parancsnok az 5. cikkel összhangban irányítja a biztonsági intézkedéseknek a misszióvezető általi tervezését, valamint biztosítja azok megfelelő és eredményes végrehajtását az EUCAP Sahel Mali keretében.
   (2)   A misszióvezető felel az EUCAP Sahel Mali biztonságáért, valamint az EUCAP Sahel Mali tekintetében alkalmazandó biztonsági minimumkövetelmények betartásának biztosításáért, az EUSZ V. címe alapján az Unión kívül operatív jelleggel alkalmazott személyi állomány biztonságára vonatkozó uniós politikával összhangban.
   (3)   A misszióvezető munkáját a misszió biztonságáért felelős tisztviselő segíti, aki a misszióvezető közvetlen beosztottja, és aki az EKSZ-szel is szoros munkakapcsolatot tart fenn.
   (4)   Az EUCAP Sahel Mali személyi állománya – a telepítési hely vonatkozásában megállapított kockázati szinthez igazított – kötelező biztonsági oktatásban részesül. A személyi állomány ezenkívül a misszió biztonságáért felelős tisztviselő által szervezett rendszeres helyszíni ismétlő képzéseken is részt vesz.
   (5)   A misszióvezető az 2013/488/EU tanácsi határozattal (3) összhangban biztosítja az EU-minősített adatok védelmét.
   12. cikk
   Ügyeleti szolgálat
   Az EUCAP Sahel Maliba be kell vonni az ügyeleti szolgálatot.
   13. cikk
   Jogi rendelkezések
   Az EUCAP Sahel Mali az e határozat végrehajtása érdekében szolgáltatásokat és árukat vehet, szerződéseket és igazgatási megállapodásokat köthet, személyzetet alkalmazhat, bankszámlát tarthat fenn, vagyoni eszközöket szerezhet és idegeníthet el, teljesítheti a fizetési kötelezettségeit, valamint eljárhat bíróság előtt.
   14. cikk
   Pénzügyi rendelkezések
   (1)   Az EUCAP Sahel Malival kapcsolatos kiadások fedezésére szolgáló pénzügyi referenciaösszeg az e határozat hatálybalépését követő első kilenc hónapra 5 500 000 EUR. Az ezt követő időszakok tekintetében előirányzandó pénzügyi referenciaösszegről a Tanács dönt.
   (2)   Valamennyi kiadást az Unió általános költségvetésére alkalmazandó eljárásoknak és szabályoknak megfelelően kell kezelni. Harmadik államok állampolgárai, valamint a fogadó állam állampolgárai is pályázhatnak szerződéskötésre. A misszió – a Bizottság jóváhagyásától függően – technikai megállapodásokat köthet tagállamokkal, a fogadó állammal, részt vevő harmadik államokkal és egyéb nemzetközi szereplőkkel a felszereléseknek, szolgáltatásoknak és helyiségeknek az EUCAP Sahel Mali számára való biztosítása érdekében.
   (3)   Az EUCAP Sahel Mali felel a saját költségvetésének végrehajtásáért. Az EUCAP Sahel Mali e célból megállapodást ír alá a Bizottsággal.
   (4)   A pénzügyi rendelkezéseknek figyelembe kell venniük az 3., 5. és 6. cikkben meghatározott parancsnoki láncot, valamint az EUCAP Sahel Mali operatív követelményeit, beleértve a felszerelés kompatibilitását és a csapatok interoperabilitását is.
   (5)   A kiadások a (3) bekezdésben említett megállapodás aláírásának napjától számolhatók el.
   15. cikk
   Projektegység
   (1)   Az EUCAP Sahel Malin belül projektegységet kell létrehozni a projektek meghatározása és végrehajtása céljából. Az EUCAP Sahel Mali adott esetben koordinációt, támogatást és tanácsadást biztosít a tagállamok és harmadik államok által saját hatáskörben, az EUCAP Sahel Mali megbízatásához kapcsolódó területeken és annak célkitűzéseit támogatva végrehajtott projektek kapcsán.
   (2)   Az EUCAP Sahel Mali a (3) bekezdés sérelme nélkül felhatalmazást kap arra, hogy az EUCAP Sahel Mali egyéb tevékenységeivel összhangban álló, azokat kiegészítő projektek végrehajtása céljából igénybe vegye a tagállamok vagy harmadik államok pénzügyi hozzájárulásait, az alábbi két esetben:

               —

               a projekt szerepel az e határozat pénzügyi kimutatásában; vagy

               —

               a projekt a megbízatás ideje alatt kerül be a pénzügyi kimutatásba a kimutatásnak a misszióvezető kérésére történő módosítása révén.

         Az EUCAP Sahel Mali megállapodást köt ezen államokkal többek között arról, hogy milyen konkrét eljárásokat kell alkalmazni azoknak a harmadik felek részéről felmerülő panaszoknak a kezelésére, amelyek az említett államok által rendelkezésre bocsátott pénzeszközök kezelése során a misszióvezető által hozott intézkedésekkel vagy az általa elkövetett mulasztásokkal okozott károkkal kapcsolatban merülnek fel.
   Az említett államok pénzeszközeinek kezelése során a misszióvezető által hozott intézkedésekért vagy az általa elkövetett mulasztásokért való felelősséget a hozzájáruló tagállamok semmilyen esetben sem háríthatják az Unióra vagy a főképviselőre.
   (3)   A projektegység számára harmadik államok által biztosított pénzügyi hozzájárulások elfogadására a PBB általi jóváhagyás alapján kerülhet sor.
   16. cikk
   Az Uniós válaszlépések közötti összhang és koordináció
   (1)   A főképviselő biztosítja, hogy e határozat végrehajtása összhangban legyen az Unió külső tevékenységének egészével, és azon belül az Unió fejlesztési programjaival.
   (2)   A parancsnoki lánc sérelme nélkül a misszióvezető az Unió mali fellépésével való összhang biztosítása érdekében az Unió mali küldöttségével szoros együttműködésben végzi tevékenységét. A parancsnoki lánc sérelme nélkül a bamakói küldöttség vezetője az Európai Unió Száhil övért felelős különleges képviselőjével szoros együttműködésben helyi szintű politikai iránymutatást nyújt az EUCAP Sahel Mali misszióvezetőjének. Az EUCAP Sahel Mali misszióvezetője, a bamakói küldöttségvezető és az Európai Unió Száhil övért felelős különleges képviselője szükség esetén konzultál egymással.
   (3)   Az EUCAP Sahel Mali misszióvezetője, az EUTM Mali misszióparancsnoka, az EUCAP Sahel Niger misszióvezetője és az EUBAM Libya misszióvezetője együttműködik egymással.
   (4)   Egyebekben az EUCAP Sahel Mali a biztonsági reform területén kifejtett tevékenységeit a MINUSMA-val és az egyéb nemzetközi partnerekkel összeegyeztetve és összehangoltan végzi.
   17. cikk
   Információk átadása
   (1)   A főképviselő szükség szerint, az EUCAP Sahel Mali igényeinek megfelelően, a 2013/488/EU határozattal összhangban jogosult az EUCAP Sahel Mali céljára készült EU-minősített adatokat „RESTREINT UE/EU RESTRICTED” szintig az e határozathoz csatlakozó harmadik államok részére átadni.
   (2)   Különleges és azonnali operatív igény esetén a főképviselő a 2013/488/EU határozatnak megfelelően „RESTREINT UE/EU RESTRICTED” szintig jogosult a fogadó állam részére is átadni az EUCAP Sahel Mali céljára készült EU-minősített adatokat. E célból a főképviselő megállapodást köt a fogadó állam illetékes szerveivel.
   (3)   A főképviselő jogosult az e határozathoz csatlakozó harmadik államok részére az EUCAP Sahel Mali misszióval kapcsolatos tanácsi tanácskozásokra vonatkozó, nem minősített, a Tanács eljárási szabályzata (4) 6. cikkének (1) bekezdése értelmében szakmai titoktartási kötelezettség hatálya alá tartozó uniós dokumentumok átadására.
   (4)   A főképviselő a 2013/488/EU határozat VI. melléklete VII. szakaszának értelmében ezeket a jogosultságait, valamint a (2) bekezdésben említett megállapodások megkötésére vonatkozó hatáskörét átruházhatja az Európai Külügyi Szolgálat tisztségviselőire, a polgári műveleti parancsnokra és/vagy a misszióvezetőre.
   18. cikk
   Hatálybalépés és időtartam
   Ez a határozat az elfogadásának napján lép hatályba.
   Ez a határozat az EUCAP Sahel Mali elindításától számított 24 hónapos időszak végéig alkalmazandó.

      Kelt Luxembourgban, 2014. április 15-én.

            a Tanács részéről

            az elnök

         C. ASHTON

      (1)  A Tanács 2012/392/KKBP határozata ( 2012. július 16. ) az Európai Unió nigeri KBVP-missziójáról (EUCAP Sahel Niger) (HL L 187., 2012.7.17., 48. o.).

      (2)  A Tanács 2013/87/KKBP határozata ( 2013. február 18. ) az Európai Uniónak a mali fegyveres erők kiképzéséhez hozzájáruló katonai missziója (EUTM Mali) elindításáról (HL L 46., 2013.2.19., 27. o.).

      (3)  A Tanács 2013/488/EU határozata ( 2013. szeptember 23. ) az EU-minősített adatok védelmét szolgáló biztonsági szabályokról (HL L 274., 2013.10.15., 1. o.).

      (4)  A Tanács 2009. december 1-jei 2009/937/EU határozata a Tanács eljárási szabályzatának elfogadásáról (HL L 325., 2009.12.11., 35. o.).


title: A Bizottság határozata (2000. június 19.) a Bizottság által létrehozott bizottságokban és szakértői csoportokban a nemek egyensúlyáról (az értesítés a C(2000) 1600. számú dokumentummal történt)

text:
Fontos jogi nyilatkozat

|

32000D0407

Hivatalos Lap L 154 , 27/06/2000 o. 0034 - 0035

		A Bizottság határozata(2000. június 19.)a Bizottság által létrehozott bizottságokban és szakértői csoportokban a nemek egyensúlyáról(az értesítés a C(2000) 1600. számú dokumentummal történt)(2000/407/EK)AZ EURÓPAI KÖZÖSSÉGEK BIZOTTSÁGA,tekintettel az Európai Közösséget létrehozó szerződésre,mivel:(1) A Szerződés 2. cikkével összhangban a férfiak és nők közötti egyenlőség előmozdítása a Közösség egyik feladata.(2) A Szerződés 3. cikkével összhangban a Közösség valamennyi tevékenység folytatása során törekszik az egyenlőtlenségek kiküszöbölésére, valamint a férfiak és nők közötti egyenlőség előmozdítására.(3) A nőknek és férfiaknak a döntéshozatali eljárásban való kiegyensúlyozott részvételéről szóló, 1996. december 2-i 96/694/EK tanácsi ajánlás [1] ellenére a nők továbbra is alulreprezentáltak a döntéshozó testületekben, beleértve a Bizottság által létrehozott testületeket is [2].(4) A nőknek a döntési folyamatokban való részvételéről szóló, 1994. február 11-i európai parlamenti állásfoglalás felhívta az Európai Unió tagállamait, hogy tegyenek konkrét intézkedéseket ezen a területen, ezt követően a Tanács 1995. március 27-én állást foglalt a nőknek és férfiaknak a döntési folyamatokban való kiegyensúlyozott részvételéről.(5) A nők és férfiak közötti egyenlőség az emberi méltóság és a demokrácia lényeges eleme, és a közösségi jog, a tagállamokban hatályos alkotmányok és törvények, valamint a nemzetközi és az európai egyezmények alapelve.(6) A Bizottság olyan politikát folytat, amely a nemek egyenlőségét előtérbe helyezi, valamint a nők és férfiak esélyegyenlőségét a Közösség valamennyi tevékenységébe és politikájába integrálja.(7) Az ENSZ-nek a nőkkel foglalkozó negyedik világkonferenciáján (Peking, 1995) az Európai Közösség kötelezettséget vállalt arra, hogy támogatja a nők részvételét a döntéshozatalban.(8) Az Európa Tanács 1999. évi 1413. ajánlásában ajánlja, hogy a tagállamok törekedjenek a nők és férfiak egyenlő képviseletére a társadalmi és a magánéletben.(9) A nők és férfiak hatalomban való részvételéről a Párizsban 1999. április 17-én rendezett EU-konferencián felhívták a tagállamokat arra, hogy támogassák a nemek közötti egyenlőség érvényesítését a döntéshozó testületekbe történő kinevezéseknél.(10) Helyénvaló olyan konkrét intézkedések bevezetése, amelyek elősegítik a nők és férfiak kiegyensúlyozott részvételét a döntési folyamatban azzal a céllal, hogy ezzel is elősegítsék a nők és a férfiak közötti esélyegyenlőséget.(11) A Bizottság már korábban kötelezettséget vállalt arra, hogy eléri a nők 40 %-os képviseletét a kutatás területén létrehozott valamennyi bizottságban és testületben [3]. Ezt a célt más területeken, többek között a Bizottság által felállított szakértői csoportokban és bizottságokban is meg kell valósítani.(12) Ez a határozat nem vonatkozik a Bizottságra ruházott végrehajtási jogkörök gyakorlására vonatkozó eljárások megállapításáról szóló, 1999. június 28-i 1999/468/EK tanácsi határozat hatálya alá tartozó bizottságokra [4],A KÖVETKEZŐKÉPPEN HATÁROZOTT:1. cikkEz a határozat a Bizottság által létrehozott szakértői csoportokra és bizottságokra vonatkozik. A határozat egyaránt érinti az újonnan létrehozott és a már meglévő szakértői csoportokat és bizottságokat.2. cikkA Bizottság kötelezettséget vállal arra, hogy az általa létrehozott szakértői csoportokban és bizottságokban megteremti a nemek egyensúlyát. A cél középtávon az, hogy az egyes nemekhez tartozók aránya valamennyi szakértői csoportban és bizottságban érje el legalább a 40 %-ot.A már meglévő szakértői csoportokat és bizottságokat illetően a Bizottságnak az a célja, hogy a tagok cseréje, illetve a szakértői csoport vagy a bizottság tagja számára megállapított hivatali idő lejárta esetén minden alkalommal érvényesítse a nemek közötti egyensúlyt.3. cikkA Bizottság e határozat elfogadását követően három évvel megvizsgálja annak végrehajtását, és jelentést tesz közzé, amely tartalmazza a szakértői csoportokban és bizottságokban a nemek egyensúlyára vonatkozó statisztikai elemzést. A Bizottság a vizsgálat eredményétől függően megteszi a szükséges intézkedéseket.Kelt Brüsszelben, 2000. június 19-én.a Bizottság részérőlAnna Diamantopouloua Bizottság tagja[1] HL L 319., 1996.12.10., 11. o.[2] COM(2000) 120 végleges.[3] COM(1999) 76 végleges.[4] HL L 184., 1999.7.17., 23. o.--------------------------------------------------


title: Az Európai Parlament és a Tanács 930/2007/EK határozata ( 2007. június 7. ) az EU Szolidaritási Alapjának az Európai Parlament, a Tanács és a Bizottság között létrejött, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 26. pontja szerint történő igénybevételéről

text:
               3.8.2007

               HU

               Az Európai Unió Hivatalos Lapja

               L 202/18

      AZ EURÓPAI PARLAMENT ÉS A TANÁCS 930/2007/EK HATÁROZATA

   (2007. június 7.)
   az EU Szolidaritási Alapjának az Európai Parlament, a Tanács és a Bizottság között létrejött, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 26. pontja szerint történő igénybevételéről
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Parlament, a Tanács és a Bizottság között létrejött, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodásra, (1) és különösen annak 26. pontjára,
   tekintettel az Európai Unió Szolidaritási Alapjának létrehozásáról szóló, 2002. november 11-i 2012/2002/EK tanácsi rendeletre (2),
   tekintettel a Bizottság javaslatára,
   mivel:

               (1)

               Az Európai Unió Szolidaritási Alapot (Alap) hozott létre, hogy kifejezze szolidaritását a katasztrófák által érintett régiók lakosságával szemben.

               (2)

               A 2006. május 17-i intézményközi megállapodás az Alap igénybevételét évi 1 milliárd EUR felső határig engedélyezi.

               (3)

               A 2012/2002/EK rendelet tartalmazza azon rendelkezéseket, amelyek révén az Alap igénybe vehető.

               (4)

               Magyarország és Görögország az Alap igénybevételére irányuló kérelmet nyújtott be, két, áradás okozta katasztrófával kapcsolatban,

         A KÖVETKEZŐKÉPPEN HATÁROZOTT:
   1. cikk
   Az Európai Unió Szolidaritási Alapjából az Európai Unió 2007-es pénzügyi évére szóló általános költségvetése keretében 24 370 114 EUR összeget vesznek igénybe kötelezettségvállalási és kifizetési előirányzatok formájában.
   2. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2007. június 7-én.

            az Európai Parlament részéről

            az elnök

         H.-G. PÖTTERING

            a Tanács részéről

            az elnök

         G. GLOSER

      (1)  HL C 139., 2006.6.14., 1. o.

      (2)  HL L 311., 2002.11.14., 3. o.


title: 2010/660/EU: Az Európai Parlament és a Tanács határozata ( 2010. október 20. ) az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 28. pontja alapján történő igénybevételéről (Portugália „EGF/2009/023 PT/Qimonda” referenciaszámú kérelme)

text:
               4.11.2010

               HU

               Az Európai Unió Hivatalos Lapja

               L 286/16

         AZ EURÓPAI PARLAMENT ÉS A TANÁCS HATÁROZATA
   (2010. október 20.)
   az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 28. pontja alapján történő igénybevételéről (Portugália „EGF/2009/023 PT/Qimonda” referenciaszámú kérelme)
   (2010/660/EU)
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az Európai Parlament, a Tanács és a Bizottság között létrejött, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodásra (1) és különösen annak 28. pontjára,
   tekintettel az Európai Globalizációs Alkalmazkodási Alap létrehozásáról szóló, 2006. december 20-i 1927/2006/EK európai parlamenti és tanácsi rendeletre (2) és különösen annak 12. cikke (3) bekezdésére,
   tekintettel az Európai Bizottság javaslatára,
   mivel:

               (1)

               Az Európai Globalizációs Alkalmazkodási Alapot (a továbbiakban: EGAA) azzal a céllal hozták létre, hogy kiegészítő támogatást nyújtson azoknak az elbocsátott munkavállalóknak, akik a globalizáció hatására a világkereskedelemben bekövetkezett fő strukturális változások következtében veszítették el munkájukat, és segítse őket a munkaerőpiacra történő ismételt beilleszkedésben.

               (2)

               A 2009. május 1-je után benyújtott kérelmek tekintetében az EGAA hatálya kibővült az olyan munkavállalók támogatásával, akik a pénzügyi és gazdasági világválság miatt veszítették el állásukat.

               (3)

               A 2006. május 17-i intézményközi megállapodás az EGAA igénybevételét évi 500 millió EUR felső korlátig engedélyezi.

               (4)

               Portugália a Qimonda Portugal S.A. vállalatnál történt elbocsátásokra tekintettel 2009. december 17-én az EGAA igénybevételére irányuló kérelmet nyújtott be, majd 2010. április 28-ig további információval egészítette ki azt. A kérelem eleget tesz az 1927/2006/EK rendelet 10. cikkében a pénzügyi hozzájárulás meghatározására vonatkozóan megállapított követelményeknek. A Bizottság ezért 2 405 671 EUR rendelkezésre bocsátására tesz javaslatot.

               (5)

               Az EGAA-t tehát igénybe kell venni a Portugália által benyújtott kérelem alapján történő pénzügyi hozzájárulás folyósítása érdekében,

         ELFOGADTA EZT A HATÁROZATOT:
   1. cikk
   Az Európai Unió 2010. évi általános költségvetésének keretein belül az Európai Globalizációs Alkalmazkodási Alapból (EGAA) 2 405 671 EUR összeget vesznek igénybe kötelezettségvállalási és kifizetési előirányzatok formájában.
   2. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Strasbourgban, 2010. október 20-án.

            az Európai Parlament részéről

            az elnök

         J. BUZEK

            a Tanács részéről

            az elnök

         O. CHASTEL

      (1)  HL C 139., 2006.6.14., 1. o.

      (2)  HL L 406., 2006.12.30., 1. o.